Document ID: /roh_data/filtered/fineweb-2-filterrobots_roh.jsonl.gz/31305

Turnar enavos en la regiun perifera
- Sonda, 12.9.2015, 22:41
La glieud giuvna banduna las regiuns periferas per lavurar ed abitar en las citads. I dat dentant excepziuns.
Viver en la citad è cumadaivel. Tut è manaivel ed i dat nundumbraivlas purschidas. Da tut quai han Gabriela ed Andy Monn avunda. Els èn turnads cun lur famiglia en Surselva. Andy Monn ha dentant era prendì cun el sia lavur. Per sia fatschenta da grafica e programmaziun da paginas d’internet ch’el ha a Turitg, ha el avert ina filiala a Trun e lavura per gronda part davent da Trun. Sco Andy Monn di è quai ozendi nagin problem.